CELEX: 62011CN0334
Language: da
Date: 2011-06-29 00:00:00
Title: Sag C-334/11 P: Appel iværksat den 29. juni 2011 af Lancôme parfums et beauté & Cie til prøvelse af dom afsagt af Retten (Ottende Afdeling) den 14. april 2011 i sag T-466/08 — Lancôme parfums et beauté & Cie mod KHIM — Focus Magazin Verlag GmbH

24.9.2011   
            
            
               DA
            
            
               Den Europæiske Unions Tidende
            
            
               C 282/4
            
         Appel iværksat den 29. juni 2011 af Lancôme parfums et beauté & Cie til prøvelse af dom afsagt af Retten (Ottende Afdeling) den 14. april 2011 i sag T-466/08 — Lancôme parfums et beauté & Cie mod KHIM — Focus Magazin Verlag GmbH
   (Sag C-334/11 P)
   2011/C 282/08
   Processprog: engelsk
   
      Parter
   
   
      Appellant: Lancôme parfums et beauté & Cie (ved Rechtsanwälte A. von Mühlendahl og J. Pagenberg)
   
      De andre parter i appelsagen: Kontoret for Harmonisering i det Indre Marked (Varemærker og Design) (KHIM) og Focus Magazin Verlag GmbH
   
      Appellanten har nedlagt følgende påstande
   
   
               —
            
            
               Rettens dom af 14. april 2011 i sag T-466/08 ophæves og afgørelse truffet den 29. juli 2008 af Første Appelkammer ved Harmoniseringskontoret i sag R 1796/2007-1 annulleres.
            
         
               —
            
            
               Harmoniseringskontoret og intervenienten tilpligtes at betale de omkostninger, der er opstået i forbindelse med sagen for appelkammeret, Retten og Domstolen.
            
         
      Anbringender og væsentligste argumenter
   
   Appellanten gør gældende, at den appellerede dom skal annulleres, fordi Retten har tilsidesat varemærkeforordningens artikel 43, stk. 2 og 3, og retligt fejlagtigt har fastslået, at femårsperioden efter registreringen, inden for hvilken der skulle gøres reel brug af det ældre tyske varemærke FOCUS, som indsigelsen mod varemærkeregistreringsansøgningen for ACNO FOCUS støttes på, i den omtvistede sag først begyndte at løbe den 13. januar 2004.
   Appellanten anfægter ikke, at der er risiko for forveksling. Appellanten er ganske vist ikke enig i denne opfattelse, men Retten har for så vidt ikke begået en retlig fejl.